7.

Lõiku „Värskel tootel „Marrone del Mugello“ peavad olema turustamise ajal järgmised omadused: — toodet ei ole ühelgi moel töödeldud või on see asetatud külma vette kuni 8 päevaks ilma lisaaineid lisamata või on toode steriliseeritud, kastes seda kuuma vee ja seejärel külma vee alla ilma lisaaineid lisamata, vastavalt järeleproovitud kohalikule tehnoloogiale; — toode on valitud ja suuruse järgi sorteeritud vastavalt ministri 10. juuli 1939. aasta dekreedile, millega kehtestatakse kastanite ekspordi tehnilised üksikasjad. Nimetatud standardeid kohaldatakse nii toote turustamisel EMÜ riikides kui ka eksportimisel kolmandatesse riikidesse; — toode peab olema pakendatud punast värvi võrku 1, 5 või 10 kg kaaluvate esitusvormide puhul või kotiriidest kottidesse 25–30 kg kaaluvate esitusvormide puhul. Kõikidel pakenditel peab olema tunnusmärk, millel on märge KGT „Marrone del Mugello“. Kõnealune tunnusmärk peab hõlmama teavet toote suuruse, kaalu, tootmisaasta ja pakendamiskuupäeva kohta ning see peab olema kinnitatud pakendi välisküljele nii, et see sulgeb pitserina pakendi.“ on muudetud järgmiselt: „Värskel tootel „Marrone del Mugello“ peavad olema turustamise ajal järgmised omadused: a) suurus: kuni 90 vilja kilogrammis; b) toodet ei ole ühelgi moel töödeldud või on see asetatud külma vette kuni 8 päevaks või on toodet steriliseeritud, kastes teda kuuma vee ja seejärel külma vee alla; lisaainete kasutamine ei ole lubatud; c) toode on valitud välja nii, et on tagatud järgmised omadused: — viljad on terved, kahjustusteta, kõvad, kuivad, puhtad ning tavapärase kuju ja välimusega; nagu on kirjeldatud artiklis 3; — viljade koorel ei ole hallituse jälgi, viljad ei ole kahjustatud, tühjad, idanenud; igast partiist valitud toote 1 kg kohta on lubatavad järgmised kõrvalekalded, mis on väljendatud massiprotsentides: 6 % vilju, millel on viljaliha kahjustused, mis ei hõlma välist koort ja on tingitud hallitusest, putukatest või muudest teguritest; 3 % vilju, mis on ussitanud ning millel on putukate tekitatud augud koores; 5 % vilju, mis on kuivetunud või millel on lõhed, mis moonutavad vilja välimust; d) toote suurus on valitud selline, et 1 kg tootes on ühetaoline arv vilju; e) ilma et see kahjustaks punktides b, c ja d esitatud nõudeid, võivad viljad, mida on kilogrammis rohkem kui 90, kanda nimetust KGT „Marrone del Mugello“ vaid juhul, kui neid kasutatakse segatud, mitmeid koostisosi hõlmavates või töödeldud toodetes. f) pakendid võivad olla erineva kaaluga, juhul kui kasutatakse võrke, peavad need olema punast värvi. Kõikidel pakenditel peab olema tunnusmärk, millel on märge KGT „Marrone del Mugello“, mis vastab artiklis 10 esitatud logole ning mida ei ole võimalik korduvalt kasutada.“ Artiklis 3 esitatud lauset „Vilja läbimõõt on keskmine kuni suur (kuni 80 vilja kilogrammis), väikese saagi korral on lubatud kõrvalekalle kuni 10 %“, muudeti järgmiselt „kuni 90 vilja kilogrammis“ ning see lause viidi üle tootespetsifikaadi artiklisse 6. See muudatus oli vajalik, kuna varasema sõnastuse korral tuli igal aastal hinnata, kas tegemist on väikese saagiga või mitte, ning kui tegemist oli väikese saagiga, muutis kehtestatud ülempiir 88 vilja kilogrammis keeruliseks viljade sorteerimise sõelade abil. Üldine viide „vastavalt järeleproovitud kohalikule tehnoloogiale“ on välja jäetud, kuna seda tehnoloogiat on nimetatud lõikes kirjeldatud. Lisaks sellele, et vältida lauseosa „ilma lisaaineid kasutamata“ kordamist, on lisatud järgmine piirang: „lisaainete kasutamine ei ole lubatud“. Muudatusega nähakse ette punktide c, d ja e lisamine. Punktides c ja d on üksikasjalikult esitatud kastanite sorteerimise, suuruse järgi jaotamise ja ühetaolisuse nõuded, mis on esitatud 10. juuli 1939. aasta dekreedis ning mille näol on tegemist siduvate nõuetega. Sellise teabe lisamine võimaldab vältida osutamist õigusaktidele, nagu on tehtud kehtivas tootespetsifikaadis. Punktis e on tootespetsifikaati täiendatud, nähes ette võimaluse kasutada KGT nimetust „Marrone del Mugello“ ka kastanite puhul, mida on kilogrammis rohkem kui 90 ning mis on ette nähtud kasutamiseks koostisosana üksnes segatud, mitmeid koostisosi hõlmavates või töödeldud toodetes. Võimalus töödelda tarbijale pakutavatest toodetest väiksemate mõõtmetega KGT tooteid lubab ettevõtjatel suurendada sertifitseeritud toodangut vastavalt piirkonnas kasutatavatele viljelustavadele. Välja on jäetud nõuded, mis hõlmavad pakendite suurust ja liigitust, kuna need ei vasta mitte alati turu vajaduste muutumisele. Tuleb märkida, et kehtivatest eeskirjadest on säilitatud üksnes nõue kasutada võrkudesse pakendamisel punast värvust, kuna seda peetakse kombinatsioonis kastanite värvusega kõige kohasemaks ning see on muutunud tavapäraseks. Lisatud on viide artiklile, milles on esitatud „Marrone del Mugello“ logo eristavad tunnused, ning välja on jäetud lause „Kõnealune tunnusmärk peab hõlmama teavet toote suuruse, kaalu, tootmisaasta ja pakendamiskuupäeva kohta ning peab olema paigutatud pakendi välisküljele nii, et see sulgeb pitserina pakendi“, kuna märgisel toodav teave on sätestatud üldistes eeskirjades.